Peter Marzinkowski

**Peter Marzinkowski** (1939–2024) var en tysk spiritanerprest og katolsk biskop av Alindao i Den sentralafrikanske republikk.

## Liv og virke
### Bakgrunn
Etter å ha blitt fordrevet fra Schlesien etter Andre verdenskrig, kom Peter Marzinkowski til Neuss med familien, hog der vokste opp. Han sluttet seg til misdjonsorderne Spiritanerne. I 1961 avla han sine midlertidige løfter i Heimbach; de evige løfter avla han i Roma i 1964. Han studerte filosofi ved spiritanerseminaret i Knechtsteden-klosteret og fra 1963 til 1967 katolsk teologi ved Det pavelige gregorianske universitet i Roma. Den 21. juli 1966 ble Marzinkowski ordinert til prest i Köln.

I 1968 sendte ordren ham til Den sentralafrikanske republikk, der han først lærte det lokale språket, sango. Han virkett som misjonær i Bria (1968–1977), pastor i sognet *Notre Dame des Victoires* i Bambari og bispedømmerepresentant for videredannelsen av lekfolket (1977–1982).

Etter hjemkomst til Vest-Tyskland ble han betrodd å fremme misjonene. Fra 1986 til 1992 var han generalråd i sin kongregasjon. 

Etter hjemkomsten til Den sentralafrikanske republikk var han generalvikar i bispedømmet Mbaïki fra 1993 til 2000 og provinssuperior for sin orden i Tyskland fra 2000.

### Biskop av Alindao
I 2004 ble han utnevnt til biskop av det nystiftede bispedømmet Alindao i Den sentralafrikanske republikk av pave Johannes Paul II. Han ble ordinert til biskop den 3. april 2005 av Paulin Pomodimo, erkebiskop av Bangui; medkonsekratorer var biskopen av Bangassou, Juan-José Aguirre Muñoz, og biskopen av Mbaïki, Guerrino Perin.

I tillegg til tysk, fransk, engelsk og italiensk, behersket Peter Marzinkowski også *sango* flytende, nasjonalspråket i Den sentralafrikanske republikk.

I 2009 fikk Peter Marzinkowski hjertestans mens han reiste gjennom Alsace, men kunne gjenopplives.

Den 19. mars 2014 aksepterte pave Frans biskop Peter Marzinkowskis aldersbetingede avskjedssøknad.

Han døde den 21. oktober 2024 i Knechtsteden i en alder av 85 år.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Luigi Poggi (1917-2010) *1965
* Erkebiskop Joachim N'Dayen (1934-2023) *1969
* Erkebiskop Paulin Pomodimo (1954–1995) *1995
* Biskop * Peter Marzinkowski* (1939–2024) *2005

## Referanser